ASEFA กำไร Q3 แจ่ม โบรกฯชูหุ้นราคาถูก-ปันผลสูงซื้อเป้า 9.80 บ.
ASEFA กำไร Q3 แจ่ม โบรกฯชูหุ้นราคาถูก-ปันผลสูงซื้อเป้า 9.80 บ.
31 ต.ค. 2560

บล.ฟินันเซีย ไซรัส ระบุในบทวิเคราะห์วันนี้(31ต.ค.) ว่า บริษัท อาซีฟา จำกัด (มหาชน) หรือ ASEFA คาดกำไรสุทธิไตรมาส 3/60 +15% เทียบไตรมาสก่อนหน้า ตามฤดูกาลที่ครึ่งปีหลังจะมีการรับรู้รายได้มากกว่าครึ่งปีแรก ส่วนเมื่อเทียบช่วงเดียวกันของปีก่อนคาดโต 4% ซึ่งถือว่าใช้ได้ เพราะอุตสาหกรรมยังไม่ดี การแข่งขันยังสูงจากงานที่ออกมาน้อย
ASEFA เป็นเบอร์ 1 ของผู้จำหน่ายสวิสต์บอร์ดและอุปกรณ์ไฟฟ้า จึงได้ประโยชน์โดยตรงจากโครงการลงทุนขนาดใหญ่ใน 3-5 ปีข้างหน้า เราคาดกำไรจะเร่งตัว +11% ช่วงเดียวกันของปีก่อนในปี 2018 จากที่คาด +5% ช่วงเดียวกันของปีก่อนในปีนี้ ราคาหุ้นถูก PE2018 เพียง 11 เท่าต่ำกว่าค่าเฉลี่ยตั้งแต่เข้าตาดที่ 15 เท่า และปันผลสูงเฉลี่ยปีละ 5% แนะนำซื้อราคาเป้าหมายปีหน้า 9.80 บาท